Давайце параўнаем з іншымі арсеналамі ВКЛ: у Біржах 53 гарматы, у Слуцку – 47, а ў “нейкім там” Жаберы – ажно 58! Прычым і ў Біржах, і ў Слуцку Радзівілы збіралі арсеналы дзесяцігоддзямі, а ў Жаберы на ўсё было максімум дваццаць гадоў. Нешта Вішнявецкі вязе з Віленскага арсенала, нешта здабывае шляхам экспрапрыяцыі, напрыклад, тры цяжкія гарматы былі прывезеныя з Ляхавіцкага замка Сапегаў (апошнія падтрымалі ў вайне шведаў). Адна з іх з калібрам 15 см важыла больш за 2 тоны. Так у замку збіраецца ўнікальны арсенал з тонаў бронзы, аздобленай мастацкім ліццём.